Procesul verbal al ședinței din data de 20.09.2016

Ședința a fost condusă de Managerul General, Dr. Grasu Alis. 

Dr. Oană Lucia a anunțat că va începe campania de  vaccinare a personalului operativ.
Au fost discutate problemele pe care personalul din teren le întâmpină în utilizarea tabletei. S-au centralizat de la fiecare microstație în parte problemele apărute în utilizarea tabletelor urmând să fie dezbătute și rezolvate. De asemenea, s-a constatat o creștere a timpilor de rezolvare a cazurilor din cauza utilizării tabletelor.
Dr. Alis Grasu a anunțat că, începând de săptamâna viitoare,  prezența la ședința săptămânală a asistenților coordonatori de tură din Stația Centrală va fi obligatorie.


Au fost discutate probleme organizatorice ale microstațiilor şi situaţia maşinilor aflate în service.


 Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
